**Årsmelding med regnskap**

Samfunnsviterne Oslo 2020/2021

**Medlemsmassen i perioden**

Pr 17. september 2021 har Samfunnsviterne Oslo 6257 medlemmer. 435 medlemmer har meldt seg inn siden 1. januar 2021. 638 medlemmer har meldt seg inn etter forrige årsmøte i september 2020, og tilsvarer en økning på ca 10% på ett år. Samfunnsviterne har 16019 medlemmer totalt pr andre kvartal 2021.

**Fylkesstyret**

Fylkesstyret har bestått av følgende medlemmer:

Line Tidemann, leder, NAV

Christine Eliassen, nestleder, privat sektor

Siri Straumsnes, privat sektor

Wivian M. Røgeberg, Oslo kommune

Maria A. Middelthon, privat sektor

Benjamin Gideon Schröder, NAV

Vilde Coward, privat sektor

Susan Rakhsh, Oslo kommune

Christine Bergan Yang, studentlagsleder UiO

Magnus Krogstad Bauer, NAV, ble valgt inn i styret på årsmøtet i 2020, men har trukket seg.

**Valgkomiteen**

Valgkomitéen har bestått av følgende medlemmer:

Hedvig Senstad

Anne Solheim

André Strand

**Fylkesstyrets aktiviteter i perioden**

**Styremøter**

Styremøter er avholdt 14. oktober, 11. november, 9. desember, 13. januar, 11. februar, 11. mars, 15. april, 20. mai, 17. juni, 28. juni (med leder og nestleder i Samfunnsviterne) og 25. august. Viktige temaer i møtene har vært hvordan fylkesavdelingene kan styrke sin funksjon som rådgivende organ overfor hovedstyret, digitale og praktiske utfordringer med tanke på etablering og drift av nettverk for tillitsvalgte og medlemmer, og hvordan vi kan og bør jobbe for å sikre at vi har relevante tilbud til medlemmer og tillitsvalgte uavhengig av tilgang til lokallag på arbeidsplassen og sektortilhørighet.

**Fylkesledermøter**

Fylkesledermøtet er et rådgivende organ for hovedstyret, og det skal avholdes minimum to møter mellom fylkeslederne og hovedstyret i året. Det ble avholdt fylkesledermøter digitalt på Teams 16. desember, 27. april og 10. juni 2021, og fysisk samling i Trondheim 31. august-2. september 2021.

Møtene 27. april og samlingen i Trondheim 1. og 2. september ble avholdt med hele hovedstyret. Fylkeslederne har i tillegg hatt egne møter 22. april og 24. juni. Det er god dialog mellom fylkeslederne, og et gjensidig ønske om å samarbeide på tvers av regioner for å lage gode tilbud for medlemmene. Temaer i fylkesledermøtene med Samfunnsviternes ledelse og hovedstyre har vært oppfølging av vedtakene fra landsmøtet 2019; organisasjonsutvikling, digitalisering og arbeid med medlemsundersøkelsen som ble gjennomført i 2020.

**Arrangementer for medlemmer og tillitsvalgte**

28. oktober 2020: Karriereforedrag. 184 deltakere fra Oslo (Samfunnsviterne Viken)

29. oktober 2020: Pensjonsforedrag. 175 deltakere fra Oslo (Samfunnsviterne Rogaland)

1. desember 2020: «Mellom spennende tilpasning og plagsom hindring: Et sosiologisk blikk på koronatiltakende mange sider», ved Aksel Tjora. 124 deltakere fra Oslo (Samfunnsviterne Trøndelag)

29. januar 2021: «Appenes planet: Hvordan smarttelefonen forandret verden», ved Thomas Hylland Eriksen. 173 deltakere fra Oslo (Samfunnsviterne Trøndelag)

1. mars 2021: «Optimal tid – Hvordan får dobbelt så mye gjort på én time, som du normalt gjør på fire timer», ved Magnus Ingebrigtsen. 282 deltakere fra Oslo. (Samfunnsviterne Rogaland)

2. mars 2021: Digital samling for tillitsvalgte i Oslo. Tariffkonferansen og mellomoppgjøret 2021, ved forhandlingssjef Jan Olav Birkenhagen. Bærekraft og sunn vekst, ved fagsjef Olav Hallset. Tillitsvalgtnettverk ved fylkesstyret. 35 deltakere fra Oslo. (Samfunnsviterne Oslo)

17. mars 2021: Antropologi i arbeidslivet, ved Rune Flikke, Hanne Cecilie Geirbo, Elisabeth Fosseli Olsen, Trine Olsen Møgster og Kris Victoria Ervik. 125 deltakere fra Oslo. 313 deltakere totalt. (Samfunnsviterne Oslo)

12. april 2021: «Et samfunn i krise», ved Ane Bjøru Fjeldsæter. 60 deltakere fra Oslo (Samfunnsviterne Trøndelag)

23. april 2021: «Fra Fredskorpset til Norec: tre år med omstilling mellom flytting og pandemi», ved Grete Thingelstad og Jean-Christophe Delmas. 40 deltakere fra Oslo (Samfunnsviterne Vestland)

Sum deltakere fra Oslo:

483 høsten 2020

715 våren 2021

**Handlingsplan**

* To til tre faglige- og nettverksaktiviteter i halvåret
* Etablering av nettverk for tillitsvalgte/medlemmer
* Følge opp hovedstyrets arbeid frem mot landsmøtet 2022
* Forberede saker til landsmøtet
* Samarbeide med andre fylkesavdelinger om digitale medlemsaktiviteter på tvers av regioner/fylker
* Jobbe videre med forslag til mentorordning utarbeidet av tidligere fylkesstyre i Samfunnsviterne Oslo og Akershus. Fylkesavdelingene i Viken, Agder, Trøndelag, Rogaland og Troms og Finnmark er interessert i å delta i en pilot sammen med Oslo.
* Avklare muligheter for et tettere samarbeid mellom fylkesavdelingen og lokallagene i Oslo.

Fylkesavdelingen tar gjerne imot forslag til temaer for arrangementer og andre aktiviteter fra medlemmer. Send epost til fylkesleder Line Tidemann lnt@samfunnsviterne.no

**Regnskap**

**2020**

Styremiddag 19. august: kr 1017

Bevertning årsmøte 16. september: kr 17100

Bevertning styremøte 20. august: kr 6236

Sum kr 24 353

**2021**

Webinar om antropologi i arbeidslivet 17. mars 2021:

* Produksjon av digitalt møte med ekstern leverandør: kr 36 813
* Gavekort til foredragsholderne: kr 1000

Sum kr 37 813

Fylkesavdelingene tildeles kr 15 000 pr år for bevertning på styremøter, siden styremøtene avholdes rett etter arbeidstid. Fylkene får ikke lenger et årlig budsjett til bruk på aktiviteter, men søker sekretariatet om midler for medlemsaktiviteter fortløpende.